सरकार का उद्देश्य कुपोषण को पूर्ण रूप से करना है समाप्त | यमुनानगर हलचल
Home अन्य खबरें सरकार का उद्देश्य कुपोषण को पूर्ण रूप से करना है समाप्त
हर माह की आठ व 22 तारीख को मनाया जाएगा पौषण दिवस : रेणु शर्मा
रादौर। महिला वं बाल विकास विभाग की ओर से शिरोमणि शहीद उधम सिंह धर्मशाला में प्रधानमंत्री मातृत्व वंदन योजना के तहत ट्रेनिंग का आयोजन किया गया है। इसमें ब्लॉक की सभी आंगनबाड़ी कार्यकर्ता उपस्थित हुई। कार्यक्रम में सीडीपीओ रेणु शर्मा ने प्रधानमंत्री मातृत्व वंदन योजना के अलावा विभाग की ओर से चलाई जा रही अन्य योजनाओं के बारे में भी जानकारी दी। उन्होंने कहा कि इस ट्रेनिंग कार्यक्रम का उद्देश्य विशेष तौर पर गर्भवती महिलाओं को स्वास्थ्य संबंधी जानकारी देना है। सभी आंगनबाड़ी कार्यकता गर्भवती महिलाओं को योजना के बारे में बताएं। सरकार की ओर से दी जानी वाली प्रोत्साहन राशि से अवगत भी करवाया जाए। सरकार का उद्देश्य कुपोषण को पूर्ण रूप से समाप्त करना है। सीडीपीओ रेणु शर्मा ने बताया कि हर माह की आठ व 22 तारीख को पौषण दिवस मनाया जाएगा। इसके लिए बकायदा आगंनबाड़ी कार्यकता को प्रोत्साहन राशि भी दी जाएगी। उन्होंने कहा कि प्रधानमंत्री मातृत्व वंदन योजना पहले बच्चे वाली माता के लिए है। इसके लिए तीन माह पर रजिस्ट्रेशन होना चाहिए। पहली किस्त पांच माह पर एक हजार रुपये, दूसरी छह माह पर दो हजार, तीसरी किश्त बच्चे के जन्म के बाद दी जाती है। यह राशि डायरेक्ट महिला के खाते में जाएगी। इसको महिला अपने खानपान पर खर्च की सकेगी। मौके पर विभाग की सुपरवाइजर वंदना कांबोज, बलविंद्र कौर, मीना कांबोज, ललतेश, नीता, रीतू, बिमलेश व खंड रादौर की सभी आंगनबाड़ी कार्यकर्ता उपस्थित थी।
कूड़े से बिजली, पानी व बायो डीजल बनाने का प्रेज़ेंटेशन ...
भगतसिंह के सहयोगी रहे पंडित किशोरी लाल को किया याद